ՀԻՄՆԱՎՈՐՈՒՄ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2017 ԹՎԱԿԱՆԻ ՀՈՒԼԻՍԻ 27-Ի N 915-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ

**1. Ընթացիկ իրավիճակը և իրավական ակտի ընդունման անհրաժեշտությունը**

Համաձայն Հայաստանի Հանրապետության կառավարության 2017 թվականի հուլիսի 27-ի «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն և 2014 թվականի մարտի 27-ի N 375-Ն որոշումներում փոփոխություններ և լրացում կատարելու մասին» N 915-Ն որոշման՝ 2021 թվականի հունվարի 1-ից առողջապահական փաթեթի շրջանակներում բժշկական օգնություն և սպասարկում ստանալու համար սոցիալական փաթեթի շահառուների կողմից ծառայությունը մատուցող ապահովագրական ընկերությունը պետք է ընտրվի ազատ սկզբունքով: Ներկայումս սոցիալական փաթեթի շահառուները կցագրվում են ապահովագրական ընկերություններին Հայաստանի Հանրապետության կառավարության 2014 թվականի մարտի 27-ի N 375-Ն որոշումով սահմանված կարգով՝ պատահական ընտրությունով՝ շահառուների ամբողջ ցանկի նկատմամբ կիրառելով պատահական թվերի բաշխման սկզբունքը: Հաշվի առնելով Հայաստանի Հանրապետությունում նոր կորոնավիրուս COVID-19-ի համավարակի հետ կապված իրավիճակը նախագծով առաջարկվում է հետաձգել սոցիալական փաթեթի շահառուների կողմից ապահովագրական ընկերությունների ազատ ընտրության սկզբունքը մեկ տարով՝ հաշվի առնելով կատարվելիք աշխատանքների (առկա վիճակագրական տվյալների մշակման արդյունքում նոր մեխանիզմների մշակում, փոփոխություններ էլեկտրոնային առողջապահության համակարգում և այլն) մեծ ծավալը:

**2. Առաջարկվող կարգավորումների բնույթը**

Հայաստանի Հանրապետության կառավարության 2017 թվականի հուլիսի 27-ի N 915-ն որոշման մեջ փոփոխություններ կատարելու մասին**» կառավարության որոշման նախագծով (այսուհետ՝ նախագիծ) առաջարկվում է** «Հայաստանի Հանրապետության կառավարության 2012 թվականի դեկտեմբերի 27-ի N 1691-Ն և 2014 թվականի մարտի 27-ի N 375-Ն որոշումներում փոփոխություններ և լրացում կատարելու մասին» N 915-Ն որոշման **մեջ կատարել են հետևյալ փոփոխությունները.**

1. **Նախագծի 1-ին կետի 1-ին և 2-րդ ենթակետերով կատարվող փոփոխություններով առաջարկվում է** սոցիալական փաթեթի շահառուների կողմից ապահովագրական ընկերությունների ազատ ընտրության սկզբունքը հետաձգել մեկ տարով:

**3. Նախագծի մշակման գործընթացում ներգրավված ինստիտուտները, անձինք և նրանց դիրքորոշումը**

Նախագծի մշակմանը մասնակցել են Հայաստանի Հանրապետության առողջապահության նախարարության աշխատակազմի պետական առողջապահական գործակալությունը, կառուցվածքային ստորաբաժանումների աշխատակիցները:

**4. Ակնկալվող արդյունքը**

Նախագծի ընդունումը հնարավորություն կտա շահառուների կողմից ապահովագրական ընկերությունների ազատ ընտրության սկզբունքը հետաձգել մեկ տարով, որի ընթացքում առողջապահության նախարարությունը հնարավորություն կունենա մշակել նոր մեխանիզմներ՝ էլեկտրոնային առողջապահություն համակարգում ձևավորված վիճակագրության հիման վրա հաշվարկված բազմագործոն, դիվերսիֆիկացված ապահովագրավճարների կիրառման արդյունքում քաղաքացիների կողմից ծառայությունը մատուցող ապահովագրական ընկերության ընտրությունն ազատ սկզբունքը իրականացնելու համար, որի աշխատանքները ներկայումս դանդաղել են՝ կապված Հայաստանի Հանրապետությունում նոր կորոնավիրուս COVID-19-ի համավարակի հետ: